open-index/open-wikipedia-markdown huggingface dataset:
Alpha Omega

**Alpha Omega** on suomalaisen rap-artisti Cheekin 16. lokakuuta 2015 julkaistu yhdeksäs ja viimeinen studioalbumi.

*Alpha Omega* nousi suoraan Suomen virallisen albumilistan ykköseksi viikolla 43/2015, pysyi ykkösenä myös seuraavan viikon ja nousi listan kärkeen jälleen viikolla 8/2016. Albumin kaikki kymmenen kappaletta nousivat Suomen Spotifyn top 10 -listalle. Kyseessä oli ensimmäinen kerta, kun listan kymmenen kärjessä on kappaleita vain yhdeltä artistilta.

Kriitikoilta albumi sai sen sijaan pääosin erittäin negatiivisen vastaanoton. *[[Suomen Kuvalehti|Suomen Kuvalehden]]* Tero Alangon mukaan *Alpha Omega* on ”kevyttä käyttömusiikkia, josta tulee ajan myötä ongelmajätettä”, ja siinä on ”suunnilleen saman verran substanssia kuin sokeritoukassa”. *[[Aamulehti|Aamulehden]]* Jussi Saarisen mukaan ”itseriittoisuus on niin sakeaa, että levyä on vaikea kuunnella vakavalla naamalla”. Hän arvioi, että *Alpha Omega* ”jää pop-aikakirjoihin narsismiräpin huipentumana”. *[[Rumba (lehti)|Rumban]]* Anton Vanha-Majamaa arvioi, että *Alpha Omegalla* Cheekin ”megalomania löytää viehättäviä sävyjä” ja että ”levy tuntuu kaikessa kömpelyydessään lähinnä sympaattiselta”. Albumi sai Rumbalta hyvän arvosanan 8,0.

Kultalevy myönnettiin vuonna 2015, ja platinalevy 2015. Albumia on myyty yhteensä yli 36&nbsp;000 kappaletta.

## Kappaleet

* ”Leveellä” sisältää samplet Herrasmiesliigan kappaleesta ”Pelihelvetti” ja Kapasiteettiyksikön kappaleesta ”Mä pysyn liikkeessä”. 
* ”Jos sä haluut” sisältää lainauksen kappaleesta ”Just Be Good to Me”.

## Tekijät

### Tuottajat
* #33: 8
* Beni Blankko: 9
* MGI: 4, 8
* MMEN: 2
* RZY: 1–10

### Muusikot

* Bratislavan sinfoniaorkesteri – jouset (5, 10)
* Chisu – taustalaulu (1)
* Evelina – laulu (4)
* Antti Hynninen – saksofoni (7)
* Ilta – taustalaulut (3, 10)

* Leri Leskinen – piano (5, 10)
* Emma Schnitt – taustalaulu (7)
* Mikko Sirén – rummut (9)
* Hanna Maaria Tuomela – laulu (2)

### Muut tekijät
* Antti Riihimäki – äänittäjä, miksaaja (Fried Rice), masteroija (Fried Publishing)
* Masterointi: Henkka Niemistö – masteroija (Chartmakers East)
* Eppu Kosonen – masteroija (Kaiku Songs)
* Henri Lanz – masteroija (HMC Publishing)
* Nana Simelius – kuvat
* Markku Wettenranta – kannet (All Make Paradise)
* Carla Ahonius – management (Fullsteam Management)
* Juha Kyyrö – keikat (Fullsteam Agency)

## Arvostelut
* Keskisuomalainen: 
* Rosvot.fi: *ristiriitainen*
* Rumba: 8.0/10
* Soundi: 

## Lähteet
HMS Niger (J442)

**HMS Niger** (viirinumerot J442 ja M73) oli Britannian kuninkaallisen laivaston vuonna 1945 valmistunut Algerine-luokan miinanraivaaja.

## Valmistus

Alus tilattiin nimellä *HMS Disdain* Renfrew'stä Lobnitz et Companyltä, missä köli laskettiin 5. marraskuuta 1944. Se laskettiin vesille 1. toukokuuta 1945 ja liitettiin laivastoon vielä saman vuoden lopulla 21. syyskuuta.

## Palvelus
Alus romutettiin 1966 Sillothissa.

## Lähteet
*
*

### Viitteet
Robert Cleary

**Robert Barry ”Bobby” Cleary** (21. huhtikuuta 1936 Cambridge, Massachusetts – 16. syyskuuta 2015 Hyannis, Massachusetts) oli yhdysvaltalainen jääkiekkoilija ja olympiavoittaja. Myös hänen veljensä Bill Cleary oli jääkiekon olympiavoittaja.

Bobby Cleary pelasi Harvardin yliopiston joukkueessa NCAA-liigaa vuosina 1955-1958.

Cleary kuului Yhdysvaltain olympiakultaa saavuttaneeseen joukkueeseen Squaw Valleyssa 1960. Olympiaturnauksella oli myös MM-arvo.

Cleary kuoli hyannislaisessa sairaalassa 79-vuotiaana 16. syyskuuta 2015.

## Lähteet
* Bobby Cleary Bio, Stats and Results  Olympics at Sports-Reference.com 

### Viitteet
HMS Orestes (J277)

**HMS Orestes** (viirinumerot J277 ja M277) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 27. maaliskuuta 1942. Se laskettiin vesille vielä saman vuoden lopulla 25. marraskuuta ja liitettiin laivastoon 10. huhtikuuta 1943.

## Palvelus
Alus romutettiin 1963 Troonissa.

## Lähteet
*
*

### Viitteet
HMS Pelorus (J291)

**HMS Pelorus** (viirinumero J291) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 8. lokakuuta 1942. Se laskettiin vesille 18. kesäkuuta 1943 ja liitettiin laivastoon saman vuoden lopulla 7. lokakuuta.

## Palvelus
Alus luovutettiin syyskuussa 1947 Chathamissa juhlallisessa seremoniassa Etelä-Afrikalle. Alus säilytti nimensä *HMSAS Pelorus* Britannian aluevesillä, mutta myöhemmin se nimettiin *HMSAS Maritzburgiksi*. Pietermaritzburgin, jonka mukaan alus oli nimetty, asukkaiden painostuksesta aluksen nimi kuitenkin vaihdettiin *HMSAS Pietermaritzburgiksi*. Alus oli ennen lähtöään jonkin aikaa Port Edgarissa miinanraivauskoulutuksessa, mistä se lähti 22. marraskuuta Etelä-Afrikkaan *[[SAS Bloemfontein (M439)|HMSAS Bloemfonteinin]]* kanssa.

Alukset saapuivat 24. joulukuuta Kapkaupunkiin kiinnittyen Victoria Basiniin. Aluksen virallinen kastetilaisuus *Pietermarizburgiksi* pidettiin 21. tammikuuta 1948 Durbanissa ja samalla se virallisesti liitettiin Etelä-Afrikan laivastoon. Marraskuussa alus osallistui sotaharjoitukseen Britannian kuninkaallisen laivaston Kotilaivaston lentotukialusosaston kanssa Etelä-Afrikan rannikolla. Harjoituksen jälkeen alus teki purjehduksen Beiraan Itä-Afrikkaan, mikä oli samalla ensimmäinen monista vastaavista purjehduksista Afrikan eteläosissa.

Etelä-Afrikan laivasto oli 1950-luvun puolivälissä vastaanottanut uudet rannikkomiinanraivaajat, jolloin alus siirrettiin reserviin. Se palautettiin elokuussa 1962 palvelukseen koululaivana huollon ja modernisoinnin jälkeen. Aluksella oli muun muassa tehty koulutettaville lisää majoitustiloja takakannen ilmatorjuntatykkien ja miinantorjuntakaluston paikalle. Samoin yksiputkinen neljän tuuman tykki oli korvattu kaksiputkisella. Capex 63 -harjoituksessa alus kolaroi 28. heinäkuuta 1963 *[[HMS Leopard (F14)|HMS Leopardin]]* kanssa Cape Pointin eteläpuolella, jolloin yksi brittiläinen merimies sai surmansa ja kumpikin alus vaurioitui.

Joulukuussa alus osallistui etelä- ja itärannikon merenlämpötilan mittaukseen, joiden tuloksia käytetään sukellusveneiden havainnointiin. Vuonna 1966 alus palautettiin reserviin, mistä se palautettiin palvelukseen kesäkuussa 1968 majoitusaluksena Simonstowniin. Alus oli tehtävässä, kunnes se todettiin 1991 sopimattomaksi tehtävään.

Hylky upotettiin 19. marraskuuta 1994 kello 11 räjähdyspanoksin Miller's Pointin edustalla False Bayssä. Hylky upposi alle minuutissa räjähdysten avatessa aluksen pohjan.

## Lähteet

*
*

### Viitteet
HMS Rattlesnake (J297)

**HMS Rattlesnake** (viirinumerot J297 ja M297) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew’stä Lobnitz et Companyltä, missä köli laskettiin 5. kesäkuuta 1942. Alus laskettiin vesille 23. helmikuuta 1943 ja liitettiin laivastoon samana vuonna 23. kesäkuuta.

## Palvelus
Alus romutettiin vuonna 1959 Grangemouthissa

## Lähteet
*
*

### Viitteet
HMS Rowena (J384)

**HMS Rowena** (viirinumerot J384 ja M384) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew’stä Lobnitz et Companyltä, missä köli laskettiin 29. lokakuuta 1943. Se laskettiin vesille 5. kesäkuuta 1944 ja liitettiin laivastoon samana vuonna 6. syyskuuta.

## Palvelus
Alus romutettiin vuonna 1958 Gatesheadissä.

## Lähteet
*
*

### Viitteet
HMS Sylvia (J382)

**HMS Sylvia** (viirinumerot J382 ja M382) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 5. heinäkuuta 1943. Se laskettiin vesille 28. helmikuuta 1944 ja liitettiin laivastoon vielä samana vuonna 17. toukokuuta.

## Palvelus
Alus romutettiin 1958 Tynesidessä.

## Lähteet
*
*

### Viitteet
Cajus Aminoff

**Cajus Tor Gustaf Aminoff** (s. 1945) on suomalainen ratsastaja. Hän voittanut  kenttäratsastuksen Suomen mestaruuden vuosina 1986, 1991, 1992, 2003 ja 2004. Aminoff pitää myös omaa ratsastustallia Espoossa.

Vuonna 2015 Aminoff tuomittiin kolmeksi ja puoleksi vuodeksi vankeuteen kahdesta lapsen seksuaalisesta hyväksikäytöstä, törkeästä lapsen seksuaalisesta hyväksikäytöstä sekä ampuma-aserikkomuksesta.

## Lähteet
HMS Waterwitch (J304)

**HMS Waterwitch** (viirinumerot J304 ja M304) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 15. elokuuta 1942. Alus laskettiin vesille 22. huhtikuuta 1943 ja liitettiin laivastoon vielä samana vuonna 6. elokuuta.

## Palvelus
Alus romutettiin 1970 Antwerpenissä.

## Lähteet
*
*

### Viitteet
Miisa Grekov

**Miisa Maaria Grekov** (o.s. **Rotola-Pukkila**, s. 17. tammikuuta 1995 Keuruu) on suomalainen tubettaja ja sisällöntuottaja. YouTubessa hänet tunnetaan nimellä **Mmiisas**.

Helmikuussa 2026 Grekovin YouTube-kanavalla oli yli 373&nbsp;000 tilaajaa ja Instagram-tilillä 438&nbsp;000 seuraajaa.

## Ura
Grekov aloitti videoblogin pitämisen keväällä 2013 lapsuudenkodissaan Keuruulla. Hän tekee YouTube-kanavalleen muun muassa lifestyle-, kokki- ja aihevideoita. 

Loppuvuodesta 2018 Grekov julkaisi vaatemalliston yhdessä Ivana Helsingin kanssa. Lisäksi hän on julkaissut kaksi kalenteria, *Inspiskalenteri by mmiisas* ja *Inspiskalenteri by mmiisas 2*.  Vuonna 2021 Grekov julkaisi Inspis-tuoteperheen, joka sisältää Inspis-kalenteri 3:n, Inspiskirjan ja Inspisplannerin.

Kesällä 2022 Grekov julkaisi oman laukkumalliston Lovian kanssa.

Miisa ja hänen puolisonsa Tomas Grekov tekivät yhteistä *Parisuhdekriisi*-nimistä podcastia. Syksyllä 2020 hän osallistui *[[Tanssii tähtien kanssa]]* -ohjelmaan parinaan Marko Keränen sijoittuen toiseksi. Vuonna 2021 Grekov osallistui Masked Singer Suomi -ohjelmaan hahmollaan Pusu, joka sijoittui koko kisassa sijalle 7.

Helmikuussa 2022 Grekov juonsi Uuden Musiikin Kilpailun finaalin yhdessä Paula Vesalan kanssa.

Marraskuussa 2022 Grekov toimi televisiosarja Pausen juontajana ja toisena käsikirjoittajana.

Grekov toimi juontajana ja toisena tuomarina helmikuussa 2023 alkaneessa Muodin huipulle -sarjassa.

Marraskuussa 2024 Miisa ja Tomas Grekov julkistivat uuden yhteisen podcastinsa GREKOVIT, jossa he käsittelevät heille ajankohtaisia aiheita huumorilla

## Yksityiselämä
Miisa Grekov valmistui ylioppilaaksi Keuruun lukiosta keväällä 2014. Hän aloitti puheviestinnän opiskelun Tampereen yliopistossa syksyllä 2015 ja valmistui puheviestinnän maisteriksi keväällä 2020. Vuoden 2020 helmikuussa Miisa kihlautui tubettaja Tomas Grekovin kanssa, ja pari avioitui kesäkuussa 2022. 

## Tunnustukset

Tammikuussa 2016 Kauppalehti nimesi Grekovin sadan vaikutusvaltaisimman suomalaisen ja kymmenen vaikutusvaltaisimman media-alan suomalaisen joukkoon. Vuonna 2017 Tubeconin teettämässä tutkimuksessa mmiisas oli 13–19-vuotiaiden nuorten seuratuin idoli.

## Lähteet

## Aiheesta muualla
* mmiisas Youtube-kanava
HMS Wave (J385)

**HMS Wave** (viirinumerot J385 ja M385) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 17. maaliskuuta 1944. Alus laskettiin vesille 18. elokuuta ja liitettiin laivastoon vielä saman vuoden lopulla 14. marraskuuta.

## Palvelus
Alus romutettiin 1962 Gatesheadissä.

## Lähteet
*
*

### Viitteet
Katri Wäyrynen

**Katri Wäyrynen** on suomalainen kenttäratsastaja. Hän on edustanut Tuomarinkylän ratsastajia ja on voittanut suomenmestaruuden vuonna 1989.

## Lähteet
HMS Welfare (J356)

**HMS Welfare** (viirinumerot J356 ja M356) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 8. helmikuuta 1943. Se laskettiin vesille samana vuonna 15. heinäkuuta ja liitettiin laivastoon 4. huhtikuuta 1944.

## Palvelus
Alus romutettiin 1957 Grays Vernonilla.

## Lähteet
*
*

### Viitteet
HMS Fancy (J308)

**HMS Fancy** (viirinumero J308) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Myöhemmin Belgiassa nimillä *A. F. Dufour* ja *N’Zadi*.

## Valmistus

Alus tilattiin Blyth Shipbuilding and Dry Docks Companyltä, missä köli laskettiin 22. heinäkuuta 1942. Alus laskettiin vesille 5. huhtikuuta 1943 ja valmistui vielä samana vuonna 21. marraskuuta.

## Palvelus
Alus luovutettiin 1951 Belgialle, joka liitti sen laivastoonsa nimellä *A. F. Dufour*. Alus nimettiin 1959 uudelleen *N’Zadiksi*. Se on hylkynä Kongossa.

## Lähteet

*
*

### Viitteet
Joan & Melissa: Joan Knows Best?

**Joan & Melissa: Joan Knows Best?** oli yhdysvaltalainen tositelevisio-ohjelma, joka seurasi koomikko Joan Riversin ja hänen tyttärensä Melissa Riversin elämää. Sarjaa esitettiin 25. tammikuuta 2011 – 4. toukokuuta 2014. Sarja lopetettiin neljä kuukautta ennen Joan Riversin kuolemaa.
HMS Cockatrice (J229)

**HMS Cockatrice** (viirinumerot J229 ja M29) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Paisleystä Fleming and Fergusonilta, missä köli laskettiin 29. joulukuuta 1941. Alus laskettiin vesille 27. lokakuuta 1942 ja liitettiin laivastoon 10. huhtikuuta 1943.

## Palvelus
Alus romutettiin 1963 Inverkeithingissä.

## Lähteet
*
*

### Viitteet
Osmo Lahdenperä

**Osmo (Johan) Lahdenperä** (s. 1939) on suomalainen toimittaja. 

Lahdenperä, jonka  etunimi vaihtui Johaniksi isoisän mukaan, toimi kirjakriitikkona jo teininä Kalevassa ja siirtyminen Turun yliopistoon käynnisti kriitikon toiminnan myös Turun Sanomissa, Aamulehdessä ja Helsingin Sanomissa, jossa hän toimi aktiivisesti noin 30 vuotta.

Turun Yliopiston osakuntalehden toimittajana hän perusti 1965 Topos-nimisen kulttuurilehden ja toimi sen päätoimittajana 2 vuotta. Avoliitto on Lahdenperän kehittämä uudissana. Topoksen numerossa 3/65 hän julkaisi pääkirjoituksensa otsikolla *Avoliitto, joka on vaihtoehto avioliitolle – ruotsissa sammanboende*. Avoliitto-sana sulautui hyvin suomenkieleen ja vakiintui nopeasti yleiseen käyttöön. 

Hän oli myös runoillaan mukana modernin kirjallisuuden antologiassa nimeltään Ryhmä 65 : nuorta proosaa ja lyriikkaa (Tammi 1965), jonka toimitti Väinö Kirstinä yhdessä muiden tunnettujen kirjailijoiden, kuten Veijo Meren ja Pentti Saarikosken kanssa. 

Lahdenperä toimi 1970-luvulla tamperelaisen Hymy-lehden erikoistoimittajana. Hän kirjoitti myös toimittaja Veikko Ennalan elämäkerran *Neron heikkoudet*. Myöhemmin hän on kirjoittanut erityisesti liikakansoitusta käsitteleviä . teoksia

## Teoksia
* *Neron heikkoudet : Veikko Ennalan elämä*. Lehtimiehet, Tampere 1978
* *Maailman Juoni – tekojen tarkoittamattomat seuraukset.* Multikustannus,Helsinki 2009
* *Onko elämän suuntana liikakansoitus.* Niini Oy, Tampere 2017

## Toimitustöitä
* *Turun yliopistossa opiskeleville vuosiksi 1966-1968 : ylioppilasten paras tawara* ; toim. Osmo Lahdenperä. Turun yliopiston ylioppilaskunta, Turku 1966
* *Kohti elämän tarkoitusta : kahdenkymmenen tunnetun suomalaisen näkemys elämän ja maailman syvemmästä todellisuudesta* ; toim. Osmo Lahdenperä ; kuv. Osmo Lahdenperä ym. Gummerus 1982

## Palkinnot
* J. H. Erkon kirjoituskilpailu 1964

## Lähteet
Pannukakko

**Pannukakko** on Pirkanmaalla Nokialla sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Soikion muotoisen järven halkaisija on 130 metriä. Se sijaitsee soistuneessa metsänotkelmassa ja sen rannat ovat avosuota. Läheisen maatilan läpi juoksee järven laskuoja, joka on 300 metriä pitkä ja laskee 150 metrin päässä sijaitsevaan Järvenjärveen. Järvi on asumaton.

## Lähteet

## Aiheesta muualla
* Lehtonen, Timo & Hernesniemi, Matti: Siuron alueen kasveja 
* Anne & Kaija: Partiolaisten kanssa pöllövaelluksella , Pirkanmaan lintutieteellinen yhdistys ry, 2009
Pikku Samelusjärvi

**Pikku Samelusjärvi** on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Soikion muotoisen järven halkaisija on noin 100 metriä. Vaikka rannat ovat metsän peitossa, on järvi peltojen ympäröimänä. Sen rannalla on yksi rakennus. Järveen laskee Samelusjärven vedet pellon alta virtaavassa ojassa ja siitä laskee oja yhtyen Hanhijärvestä laskevaan ojaan. Tämä oja päätyy neljän kilometrin jälkeen Kallioistenselkään.

## Lähteet
### Viitteet
Danie Malan

**Danie Malan** (s. 1949 Salomonsvlei, Etelä-Afrikka) on eteläafrikkalainen keskimatkojen juoksija. Malanin aktiivivuodet olivat 1967–1975.

Danie Malan voitti 1967 400 metrillä alle 17-vuotiaiden ja 1969 800 metrillä alle 19-vuotiaiden Etelä-Afrikan mestaruuden. Hän suoritti BSc-tutkinnon Stellenboschin yliopistossa pääaineenaan maatalous. Opiskeluaikanaan Malanin kilpakumppaneita olivat Dicky Broberg ja Marcello Fiasconaro. Malan nousi Etelä-Afrikan maajoukkueurheilijaksi keväällä 1970. Maaliskuussa 1971 Broberg ja Malan juoksivat Coetzenburgissa maailman senvuotiset kärkiajat; Broberg 1.44,7 ja Malan 1.45,1. Seuraavana kautena 1971 Malanilla oli jalkavaivoja, jonka vuoksi kausi 1972 jäi väliin.

Kaudesta 1973 tuli Malanin urheilu-uran huippuvuosi. Toukokuussa 1973 hän sijoittui toiseksi Los Angelesissa juostussa 800 metrin kisassa Yhdysvaltain Rick Wohlhuterin jälkeen uudella Etelä-Afrikan ennätysajalla 1.44,5. Kuukautta myöhemmin 24. kesäkuuta hän juoksi Münchenissä uuden 1 000 metrin ME:n 2.16,0 parantaen Itä-Saksan Jürgen Mayn ja Länsi-Saksan Franz-Josef Kemperin nimissä ollutta ennätystä kahdella kymmenyksellä. Kaksi viikkoa myöhemmin Malan voitti Zürichissä Euroopan sen hetkisen ykkösnimen Neuvostoliiton Jevgeni Arzhanovin. Palattuaan kotimaahansa hän voitti vielä 800 metrin silloisen ME:n haltijan Marcello Fiasconaron.

Kaudella 1975 Malan paransi Etelä-Afrikan mailin ennätystä Stellenboschissa numeroihin 3.54,6 ja seuraavana vuonna maan 1 500 metrin ennätystä Zürichissä aikaan 3.35,98. Näin hänellä oli hallussa Etelä-Afrikan ennätykset 800 metriltä mailille. Ensimmäiset eli 1 500 metrin ja mailin ennätykset rikottiin näistä kaudella 1981. 1 000 metrin ME-aika säilyi Etelä-Afrikan ennätyksenä aina vuoteen 2007 eli 34 vuoden ajan. Ennätyksen rikkoi Mbulaeni Mulaudzi. 

Malan päätti huippu-urheilijan uran vuonna 1976. Pääsyynä oli Etelä-Afrikan apartheid-politiikasta johtunut muun maailman Etelä-Afrikan urheiluun kohdistunut boikotti, joka esti maan urheilijoiden osallistumisen kansainvälisiin suurkilpailuihin, kuten olympialaisiin. Danie Malan siirtyi sen jälkeen hoitamaan kotitilaansa, joka oli maitotila ja tuotti myös hedelmiä. Malan avioitui huippu-urheilu-uransa loppuvaiheessa, ja hänellä on neljä lasta.

Myöhemmällä iällä 1990-luvulla Malan on osallistunut ikäluokkansa triathlon-kisoihin. 

## Saavutukset

* 800 metriä: 1.44,5, 1973 (Etelä-Afrikan ennätys vuoteen 2000)
* 1 000 metriä: 2.16,0, 1973 (ME vuoteen 1974, Etelä-Afrikan ennätys vuoteen 2007)
* 1 500 metriä: 3.35,98, 1976 (Etelä-Afrikan ennätys vuoteen 1981)
* maili: 3.54,60, 1975 (Etelä-Afrikan ennätys vuoteen 1981)

* Etelä-Afrikan mestaruus 800 metrillä vuosina 1974, 1975 ja 1 500 metrillä 1975

## Lähteet
Tappuri

**Tappuri** voi tarkoittaa seuraavia:

* puimakone (myös *tappuri*,  *rosma*, *rysky*), viljan puintiin käytetty kone
* Tappuri, kylä Nousiaisissa
* Iso-Tappuri ja Pieni-Tappuri, järviä Nokialla Pirkanmaalla
* Tappuri, kirjailija Arvo Salon Ylioppilaslehdessä käyttämä pakinoitsijanimimerkki
Nokiankoski

**Nokiankoski** eli **Emäkoski** on entinen koski Nokianvirrassa. 

1900-luvun alussa koskeen rakennettiin Nokiankosken vesivoimala, joka sijaitsi entisen sellutehtaan kohdalla lähellä Nokian keskustaa. Voimalan omisti selluloosaa valmistanut Nokia-yhtiö. Padon jäänteet ovat vielä selvästi nähtävissä Emäkoskentien sillalta. Sen korvaajaksi on rakennettu Melon vesivoimalaitos.

## Lähteet
Yrjö Liipolan taidemuseo

**Yrjö Liipolan taidemuseo** on taidemuseo Tl. Koskella Varsinais-Suomessa. Museossa on esillä noin 210 teosta käsittävä Yrjö Liipolan taidekokoelma. 

Museota ylläpitää Kosken Tl taidesäätiö. Arkkitehti Eero Ponkalan suunnittelema museorakennus Tl. Kosken keskustassa valmistui vuonna 1970.

Kuvanveistäjä Yrjö Liipola syntyi Tl. Koskella vuonna 1881. Hän teki pääosan elämäntyöstään Budapestissä Unkarissa ja Helsingissä Suomessa mutta palasi myöhäisvuosinaan Tl. Koskelle, jonne hän oli vuonna 1956 lahjoittanut myös taidekokoelmansa. 

## Lähteet

## Aiheesta muualla
* Viralliset verkkosivut
Henry le Despenser

**Henry le Despenser** (k. 1406) oli englantilainen aatelismies ja Norwichin piispa, joka sai mainetta ”taistelevana piispana” vuoden 1381 talonpoikaiskapinan kukistamisen yhteydessä.

Henry le Despenser oli Edward le Despenserin nuorin poika. Hän syntyi samana vuonna kun hänen isänsä kuoli Vannesin piirityksessä.

Kun Urbanus VI valittiin paaviksi vuonna 1378, Avignonissa valittiin vastapaaviksi Genevan Robert, joka otti nimekseen Klemens VII. Paavi Urbanus valitsi Henryn johtamaan ristiretkeä Klemensin seuraajia vastaan Flanderissa.

Despenser vihittiin Norwichin piispaksi Roomassa 20. tai 21. huhtikuuta 1370. Hän toimi aktiivisesti John Wycliffen seuraajia vastaan. Kronikoitsija Thomas Walsingham ylisti hänen työtään harhaoppia vastaan. Ketään ei kuitenkaan tästä syystä teloitettu hänen ollessaan piispana. Hän kuoli 23. elokuuta 1406 ja hänet on haudattu Norwichin tuomiokirkkoon.

## Lähteet
* 

### Viitteet
Syyrian armenialaiset

**Syyrian armenialaiset** ovat Syyriassa asuvia armenialaisia. Suurin osa heistä polveutuu armenialaisista, jotka pakkosiirrettiin alueelle Armenialaisten kansanmurhan aikana Osmanien valtakunnassa vuonna 1915. Ennen Syyrian sisällissotaa Syyriassa oli arviolta 100&nbsp;000 ja sittemmin monet heistä ovat päätyneet pakolaisiksi.

## Historia

Suurin osa Syyrian armenialaisista polveutuu Syyriaan Osmanien valtakunnan aikana tapahtuneen Armenialaisten kansanmurhan aikana Syyriaan pakkosiirretyistä ja sinne paenneista armenialaisista. Deir ez Zorin alue Syyriassa oli merkittävä pakkosiirtojen päätepiste. Sittemmin Syyrian armenialaisten keskukseksi muodostui Aleppon kaupunki, jossa asui ennen sisällissotaa noin 60&nbsp;000 armenialaista. Pienempiä armenialaisyhteisöjä on ollut Kessabissa, Kamishlissa, Yacubiyahissa, Kobanessa ja Damaskoksessa. Arabinationalismin myötä monet Syyrian armenialaiset kokivat olonsa uhatuiksi ja suuret määrät heitä muutti maasta 1960- ja 1970-luvuilla. Ennen Syyrian sisällissodan alkua heitä oli kuitenkin vielä arviolta 100&nbsp;000.

Sisällissodan puhjettua armenialaisia alkoi muuttaa pakolaisiksi vuodesta 2012 lähtien. Tuona vuonna yhteensä noin 6&nbsp;500 armenialaista pakeni maasta, ja seuraavana vuonna luku kasvoi 11&nbsp;000:een. Pakolaisten suosima kohdemaa on Armenia, jossa oli vuonna 2015 arviolta noin 15&nbsp;000 syyrialaista turvapaikanhakijaa, ja suurin osa heistä oli Syyrian armenialaisia. Osa Syyriasta tulleista armenialaisista on asettunut kiistellylle Vuoristo-Karabahin alueelle. Sisällissodan aikana armenialaiset ovat tukeneet enimmäkseen Syyrian presidentti Bashar al-Assadin hallintoa. Armenialaisten historiallisena vihollisenaan pitämä Turkki kannattaa puolestaan Assadin hallinnon kaatamista. Syyrian armenialaiset ovat syyttäneet Turkkia esimerkiksi jihadistien päästämisestä maan Syyrian vastaisen rajan yli pääasiassa armenialaiseen Kessabin kaupunkiin vuonna 2013. Sisällissodan aikana armenialaiset ovat joutuneet sieppausten, kiristysten ja murhien uhreiksi. Aleppossa asuu vielä noin 40&nbsp;000 armenialaista, ja suurin osa heistä hallituksen hallitsemissa osissa kaupunkia.

## Kulttuuri
Suurin osa armenialaisista kuuluu Armenian ortodoksiseen kirkkoon, jonka lisäksi Armenian katolilaisella kirkolla on noin 20&nbsp;000 jäsentä. Armenialaiset ovat säilyttäneet omat tapansa, kielensä, koulunsa ja lehtensä. Monille ajatus sulautumisesta ympäröivään yhteiskuntaan on vastenmielinen. Monet armenialaisista ovat perinteisesti olleet kauppiaita, ja heidän taloudellinen tilanteensa on tyypillisesti hyvä. Suurin osa Syyrian armenialaisista puhuu armeniaa ja arabiaa.

## Lähteet
HMS Welcome (J386)

**HMS Welcome** (viirinumerot J386 ja M386) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Renfrew'stä Lobnitz et Companyltä, missä köli laskettiin 3. toukokuuta 1944. Se laskettiin vesille samana vuonna 14. marraskuuta ja liitettiin laivastoon 20. tammikuuta 1945.

## Palvelus
Alus romutettiin 1962 Gatesheadissä.

## Lähteet
*
*

### Viitteet
Sojuz TMA-12M

**Sojuz TMA-12M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 25. maaliskuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 39:n täydennysmiehistönä. Alus toimi ISS:n pelastusaluksena kunnes palasi maahan syyskuussa 2014.

## Miehistö
* Aleksandr Skvortsov, Venäjän avaruusjärjestö, päällikkö
* Oleg Artemjev, Venäjän avaruusjärjestö
* Steven R. Swanson, NASA

### Varamiehistö
* Aleksandr Samokutjajev, Venäjän avaruusjärjestö, päällikkö
* Jelena Serova, Venäjän avaruusjärjestö
* Barry Wilmore, NASA

## Lähteet

## Aiheesta muualla
Jalkapalloseura Hercules

**JS Hercules** on 1998 perustettu aikuisjalkapallon ja futsalin erikoisseura Oulusta. Miesten edustusjoukkue nousi kaudeksi 2016 Kakkoseen, jossa se pelasi edelleen kaudella 2024. Kaudella 2024 Hercules edustusjoukkueen päävalmentajana toimii Conor Edwards, apuvalmentajna Gary Christie, Olli-Pekka Leppilahti (fys.) ja joukkueenjohtajana Marko Halmekangas. 

## Historia
Kun joukkue pelasi ensimmäisen virallisen ottelunsa vuonna 1998, ei osa pelaajista ollut pelannut aiemmin missään joukkueessa. Muutamilla oli hieman jalkapallotaustaa paikallisissa juniorijoukkueissa tai puulaakisarjoissa. Joukkueen ydinryhmä muodostui pääasiassa Oulun yliopiston tekniikan opiskelijoista, jotka olivat yhdessä perustaneet seuran. Näistä pelaajista suurin osa on jo lopettanut ja muuttanut töiden perässä ympäri maata, mutta muutama jatkaa vielä pelaamista seuran muissa ikämiesjoukkueessa Herkku-Papoissa tai on mukana toimihenkilöinä.

## Kentän ulkopuolella
JS Hercules on järjestänyt useana vuonna FootCoop-tapahtuman, joka on tuonut yhteen joukkueita ja urheilun parissa toimivia henkilöitä ympäri pohjoista Fennoskandiaa. Vuoden 2012 seminaarissa oli puhujina mm. entinen Englannin maajoukkuepelaaja Brian Deane, Etiopian silloinen maajoukkuevalmentaja Tom Saintfiet, entinen maajoukkuevalmentaja Martti Kuusela, entinen maajoukkuepelaaja sekä HJK:n toimitusjohtaja Aki Riihilahti sekä NHL-seura Columbuksen silloinen toimitusjohtaja Jarmo Kekäläinen. Seminaarin jälkeiseen jalkapalloturnaukseen osallistuivat Alta IF Norjasta, AC Oulu, Rovaniemen Palloseura, Bodens BK Ruotsista ja järjestävä seura JS Hercules.

## Joukkue 2024

## Sarjahistoria

## Ennätykset

Eniten kausia seurassa: Miska Visuri (23)

Eniten otteluita seurassa: Jani Kytöaho

Eniten maaleja seurassa: Sami Karjalainen (58)

Eniten maaleja yhdellä kaudella: Tommi Siekkinen (31)
## Lähteet

## Aiheesta muualla
* Seuran kotisivut
* JS Hercules 1998-2008 - 10 vuotta kulttuuria!
* JS Hercules 15+5v
Sojuz TMA-11M

**Sojuz TMA-11M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 7. marraskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 38:n täydennysmiehistönä. Alus toimi ISS:n pelastusaluksena kunnes palasi maahan toukokuussa 2014.

## Miehistö
* Mihail Tjurin, Venäjän avaruusjärjestö, päällikkö
* Richard Mastracchio, NASA
* Koichi Wakata, JAXA

### Varamiehistö
* Maksim Surajev, Venäjän avaruusjärjestö, päällikkö
* Gregory R. Wiseman, NASA
* Alexander Gerst, ESA

## Lähteet

## Aiheesta muualla
Caernarfon

**Caernarfon** on muun muassa linnastaan ja muureistaan tunnettu pikkukaupunki Gwyneddissä, Pohjois-Walesissa. Vuonna 2011 siellä oli 9&nbsp;615 asukasta. Caernarfon sijaitsee Menainsalmen rannalla Angleseyn saarta vastapäätä, runsaat kymmenen kilometriä Bangorista länteen. Kaupungin nimestä on aiemmin ollut käytössä myös anglisoidut muodot **Carnarvon** ja **Caernarvon**.

## Historia
Caernarfonilla on pitkä historia. Kaupungin laidalla sijaitsevat roomalaisaikana rakennetun Segontiumin linnoituksen rauniot. Chesterin jaarli Hugh valloitti Caernarfonin alueen lyhyeksi aikaa 1000-luvun lopulla ja rakensi sinne paaluvarustuksen, jonka walesilaiset pian tuhosivat. Nykyisen linnan rakennutti Edvard I Walesin-valloituksensa yhteydessä 1280-luvulla, joskin rakennustyöt jatkuivat vaiheittain pitkälle 1300-luvulle saakka.

## Lähteet

## Aiheesta muualla
Max Dreyer

**Max Dreyer** (25. syyskuuta 1862 – 27. marraskuuta 1946) oli saksalainen kirjailija.

Dreyer oli vuosina 1885–1888 oppikoulunopettaja mutta siirtyi sitten vapaaksi kirjailijaksi. Dreyer aloitti naturalistisena näytelmäkirjailijana Gerhart Hauptmannin tyyliin. Hän saavutti probleemanäytelmillään suuren menestyksen. Hänen teoksiaan ovat *Drei* (1892), *Winterschlaf* (1895), *Hans* (1898), *Der Probekandidat* (1899, esitetty suomeksi *Koeopettaja*), *Das Tal des Lebens* (1903), *Die Siebzehnjährigen* (1904, esitetty suomeksi *Seitsentoistavuotiaat*) sekä *Der Unbestechliche* (1918). Dreyer kirjoitti myös realistisia novelleja ja romaaneja, kuten *Lautes und Leises* (1893), *Auf einiger Erde* (1911), *Die Siedler von Hohenmoor* (1922), sekä *Das Gymnasium von Sankt Jürgen* (1925). Hän kirjoitti myös kertomuksia ja lyriikkaa alasaksan murteella.

## Lähteet
* *[[Svensk uppslagsbok]]*. Malmö 1931.

### Viitteet
Kylmälle maalle

__NOTOC__

**Kylmälle maalle** on vuonna 1989 ilmestynyt virolaisen punkyhtyeen J.M.K.E.:n debyyttialbumi, jonka julkaisi suomalainen Stupido Records. Sanoituksiltaan avoimen neuvostovastainen levy sisältää muun muassa yhtyeen tunnetuimman kappaleen *[[Tere perestroika]]*. Albumi julkaistiin samana vuonna myös Neuvostoliitossa, jossa se ilmestyi Kuldnokk-levymerkin kasettiversiona vironkielisellä nimellä *Külmale maale*. Albumin myöhemmät uusintajulkaisut ovat myös samalla nimellä. 

Helsingissä nauhoitetun albumin tuottivat Joose Berglund sekä Jorma Ristilä ja sen miksaajana toimi Mikko Karmila. Levyn kannen suunnitteli Rami Kuusinen. *Kylmälle maalle* oli Berglundin ja Ristilän aikaisemmin vuonna 1989 perustaman Stupido Records -levy-yhtiön ensimmäinen albumijulkaisu sekä myös ensimmäinen ulkomailla äänitetty virolaisen rockyhtyeen albumi. Vuonna 2011 se ilmestyi J.M.K.E.:n 25-vuotisjuhlavuoden kunniaksi remasteroituna CD-versiona, joka bonuskappaleiden lisäksi sisältää 24-sivuisen vihkosen.

Viron yleisradioyhtiön radiokanava Raadio 2 valitsi levyn vuonna 2014 maan kaikkien aikojen toiseksi parhaaksi musiikkialbumiksi. Sen alkuperäinen vinyylipainos on myös yksi Viron arvokkaimpia äänilevyjä. Vuonna 2011 siitä maksettiin paikallisessa nettihuutokaupassa 220 euroa.

## Muusikot
*Villu Tamme – laulu, kitara
*Lembit Krull – basso, taustalaulu
*Venno Vanamölder – rummut

## Kappaleet
### Alkuperäinen albumiversio
;A-puoli
#
#
#
#
#
#
;B-puoli
#
#
#
#
#
#
### Vuoden 1989 kasettiversio
;A-puoli
#*
#
#
#
#
#
#*
;B-puoli
#
#
#
#
#
#
#
### Vuoden 1993 CD-julkaisun bonuskappaleet
#*
#*
#*
#**
#*
### Vuoden 2011 CD-julkaisun bonuskappaleet
#
#
* *Äänitetty [[Tallinna]]n [[Linnahall]]issa heinäkuussa 1988, kappaleissa 13 & 14 on rumpalina [[Ardo Põder]].*  ** *Äänitetty Tallinnan Kergetööstustehnikumin kellarissa tammikuussa 1988.*

## Lähteet
*J.M.K.E.: KYLMÄLLE MAALLE Finnmusic.

### Viitteet
Speed of Light

**Speed of Light** on brittiläisen Iron Maiden -yhtyeen kappale ja single vuonna 2015 ilmestyneeltä tupla-albumilta *[[The Book of Souls]]*. Single julkaistiin ennen itse albumia, 14. elokuuta 2015. Digitaalisen formaatin lisäksi ”Speed of Light” julkaistiin CD-singlenä Yhdysvalloissa, missä sen jakelusta vastasi yksinoikeudella Best Buy -kauppaketju. 

Kappaleesta tehtiin Llexi Leonin tuottama ja ohjaama musiikkivideo. Yhtye kertoi sen olevan kunnianosoitus videopelien 40-vuotiselle historialle. Iron Maiden julkaisi verkkosivustollaan kappaleen musiikkivideon teemaa mukailevan videopelin.

## Singlen sisältö
#

## Lähteet
Aleksandr Fadejev (taiteilija)

**Aleksandr Aleksandrovitš Fadejev** (; 1811 Tallinna – 16. marraskuuta 1889) oli venäläinen heraldiikkaan erikoistunut taiteilija.

Fadejev valmistui Pietarin taideakatemiasta vuonna 1848. Hän teki vuosien ajan yhteistyötä heraldikko Bernhard Karl von Koehnen kanssa. He suunnittelivat yhdessä koristeita keisari Aleksanteri II:n kruunajaisjuhliin vuonna 1856 sekä Venäjän keisarikunnan niin sanotun suuren valtakunnanvaakunan, joka otettiin virallisesti käyttöön vuonna 1857. Fadejev suunnitteli itse suuren valtakunnanvaakunan keskuksena toimivan niin sanotun pienemmän valtakunnanvaakunan, joka hyväksyttiin 1856. Suuri valtakunnanvaakuna pysyi käytössä pääosin muuttumattomina vuoteen 1917. Vuonna 1857 Fadejev nimitettiin hallitsevan senaatin heraldisen osaston vaakunatoimiston johtajaksi, missä tehtävässä hän jatkoi yli 30 vuotta. Fadejev suunnitteli myös keisarillisen perheen jäsenten vaakunat ja satojen venäläisten aatelissukujen aatelisvaakunat. Hän sai 1861 kollegireistraattorin ja 1875 kollegiasessorin arvonimet.

Fadejev suunnitteli Suomen suuriruhtinaskuntaa varten vuosina 1860–1862 ensimmäiset markkasetelit ja -kolikot.

## Lähteet
Gergely Czuczor

**Gergely Czuczor** (17. joulukuuta 1800 − 9. syyskuuta 1866) oli unkarilainen benediktiinimunkki, runoilija, kielitieteilijä ja Unkarin tiedeakatemian jäsen. Hänet kastettiin Istvániksi, mutta hän otti munkkinimekseen Gergely. 

Czuczor on Petőfin kaltainen kansanomainen runoilija, ja myös hänen kansallismieliset runonsa levisivät nopeasti kansan keskuudessa. Molempien runoilijoiden käyttämä runomitta oli usein kansanlauluja myötäilevää, ja runot päätyivätkin myös kansanlauluiksi. Runomitan valinta ajoi kansallismielisten asiaa kansanomaisen tavan kautta.

Czuczor osallistui vapaustaisteluun Habsburgien valtaa vastaan. Eräs hänen kuuluisimpia runojaan, "Riadó" (), ilmestyi Lajos Kossuthin toimittamassa lehdessä 21. joulukuuta 1848, kun itävaltalaiset joukot jo lähestyivät Pest-Budaa. Runo ilmestyi myös erikseen lentolehtisillä ja levisi sotilaitten ja kansan keskuudessa kansallismielisen vallankumouksen eräänä marssina.

Czuczor meni 1824 benediktiiniläismunkiksi ja oli 1825−1835 lukion opettajana Györissä ja Komáromissa, 1835−1839 Unkarin tiedeakatemian toisena sihteerinä ja arkistonhoitajana, 1839−1844 unkarin kielen ja kirjallisuuden professorina Györin akatemiassa. Saatuaan 1844 tiedeakatemialta tehtäväkseen suuren unkarin kielen sanakirjan toimittamisen hän siirtyi 1845 kokonaan Budapestiin, jossa hän asui kuolemaansa saakka.

Czuczor herätti ensiksi huomiota kolmella sankarirunolla, joista "Aradi gyülés" (, 1828) ja "Botond" (1830) ovat huomattavimmat. Vielä enemmän menestystä hän saavutti lyyrisillä runoillaan, varsinkin romansseillaan ja balladeillaan, joista huomattavimmat ovat ne, joissa on aiheena János Hunyadi. Näissä kaikissa on selvästi havaittavissa kansanrunouden vaikutus. Runojensa vuoksi Czuczor kärsi vainoa sekä kirkollisten että valtiollisten viranomaisten puolelta. Niinpä hän esimerkiksi joutui isänmaallisen "Herätyshuuto"-runonsa vuoksi vapaussodan aikana vankilaan, jossa hän istui toista vuotta (1849−1851). Czuczor teki huolellista sanakirjatyötä yhdessä János Fogarasin kanssa. Valmiiksi painettuna tämä kuusiosainen merkkiteos ilmestyi vasta vuosia Czuczorin kuoleman jälkeen, vuonna 1874. Sanakirjan tieteellinen tausta oli vanhentunut jo 1900-luvun alussa, mutta sillä on ollut arvoa tarkkojen ja luotettavien sananmerkityksen-selitysten vuoksi.

Czuczor toimitti myös mukailuja ja käännöksiä nuorisoa ja kansaa varten. Hän unkarinsi Cornelius Nepoksen, Tacituksen *Germanian* sekä Horatiuksen *Ars poetican*. Czuczorin kootut runoelmat, joiden yhteydessä on elämäkerta, ilmestyivät 1858.

## Lähteet

## Aiheesta muualla

* Pikkutyttö, runo, Kaunokirjallinen kansanlehti 22/1901
Westfield House

**Westfield House** on Englannin evankelis-luterilaisen kirkon (ELCE) teologinen seminaari Cambridgessa Englannissa.

Oppilaitoksen alku juontaa juurensa 1950-luvulle. ELCE:n oman jäsenkunnan lisäksi seminaarissa järjestetään teologista koulutusta myös niille muista maista kotoisin oleville opiskelijoille, joilla ei omassa maassaan ole vastaavaa tunnustukselliseen luterilaisuuteen painottunutta oppilaitosta.

## Katso myös
* Englannin evankelis-luterilainen kirkko
* Tunnustuksellinen luterilaisuus

## Lähteet

## Aiheesta muualla
* Westfield Housen kotisivut
Lea Ahlborn

**Lea F. Ahlborn** (o.s. *Lundgren*; 18. helmikuuta 1826 – 13. marraskuuta 1897) oli ruotsalainen kaivertaja ja mitalitaiteilija. Hän toimi vuosina 1855–1896 Ruotsin rahapajan virallisena kaivertajana ja oli siten Ruotsin ensimmäinen naispuolinen virkamies.

Ahlbornin isä Ludvig Lundgren oli Ruotsin kuninkaallisen rahapajan kaivertaja, ja hän sai oppia isältään. Hän opiskeli myös vuoden ajan Ruotsin taideakatemiassa 1850–1851 ja yksityisoppilaana Pariisissa talvella 1852–1853. Hänen isänsä viran oli tarkoitus siirtyä hänen veljelleen P. H. Lundgrenille, mutta tämä oli sairaalloinen. Isän kuoltua vuonna 1853 Ahlborn nimitettiin rahapajan vt. kaivertajaksi ja veljensäkin kuoltua vuonna 1855 hänestä tuli virallinen kolikonkaivertaja. Ahlborn jatkoi tässä virassa vuoteen 1896 asti. Hän tosin jatkoi työskentelyä sen jälkeenkin. Hänen eläkeanomustaan ei ehditty käsitellä ennen hänen seuraavana vuonna tapahtunutta kuolemaansa, sillä Ruotsin valtio ei ollut koskaan aiemmin joutunut myöntämään naiselle virkaeläkettä.

Ahlborn kaiversi yli 40 vuoden ajan rahapajan leimasimet kaikille ruotsalaisille kolikoille sekä tilaustyönä myös Norjan ensimmäisille kultarahoille ja 1860-luvun alussa Suomen ensimmäisille markka- ja pennikolikoille. Ahlbornin on sanottu elvyttäneen ruotsalaisen mitalitaiteen. Hän toteutti useita juhlarahoja ja yli 300 muistomitalia, kuten Uppsalan yliopiston 400-vuotisjuhlamitalin vuonna 1877 ja Yhdysvaltain itsenäisyyden tunnustamisen 100-vuotisjuhlamitalin vuonna 1883. Ahlborn toteutti myös vuonna 1865 Suomen vuosien 1863–1864 valtiopäivien muistomitalin, joka oli ensimmäinen Suomen Rahapajan liikkeelle laskema tuote. Hänen aloitteestaan suomalaisissa kolikoissa otettiin myös käyttöön niin sanottu rahamestarin merkki. Hänet valittiin Ruotsin taideakatemian jäseneksi vuonna 1881.

Lea Ahlbornin puoliso oli vuodesta 1854 koristeveistäjä Carl Ahlborn.

## Lähteet

## Aiheesta muualla
Strong Addiction

**Strong Addiction** on suomalainen vuonna 2007 perustettu alternative metal -yhtye Helsingistä. Strong Addiction julkaisi ensimmäisen albuminsa nimeltä Anesthesia keväällä 2015 Inverse Recordsin kanssa.
Yhtye nousi yleisön tietoisuuteen voittamalla huhtikuussa 2013 Hard Rock Cafen järjestämän Hard rock rising -bändikilpailun.
Yhtyeen jäsenet ovat Sebastian Ulmanen (laulu), Anssi Lausmaa (kitara), Heikki Virolainen (kitara), Samu Minkkinen (basso) ja Miikka Minkkinen (rummut).

## Lähteet
Ivan Dvornyi

**Ivan Vasiljevitš Dvornyi** (, 5. tammikuuta 1952 Jasnaja Poljana, nyk. Omskin alue, Venäjän SFNT – 21. syyskuuta 2015 Omsk ) oli Neuvostoliittoa edustanut koripalloilija.

Dvornyi voitti Neuvostoliiton joukkueessa olympiakultaa Münchenissä 1972. Olympiaturnauksen loppuottelun sekavat päätöshetket johtivat Neuvostoliiton voittoon Yhdysvalloista, joka jäi ensimmäistä kertaa lajin historiassa ilman miesten olympiavoittoa. Vuonna 1970 Dvornyi voitti nuorten Euroopan mestaruuden.

Dvornyi voitti BK Spartak Pietarissa Cup-voittajien cupin vuonna 1973. 22. syyskuuta 2015 hänen uutisoitiin kuolleen keuhkosyöpään 63-vuotiaana.

## Lähteet
* Ivan Dvorny Bio, Stats and Results  Olympics at Sports-Reference.com 
* Profiili archive.fiba.com 
* Profiili archive.fiba.com 

### Viitteet
Eero Vartiainen (jääkiekkoilija)

**Eero Vartiainen** (s. 27. helmikuuta 1949 Oulu) on suomalainen jääkiekkoilija. Vartiainen edusti vuosina 1972–1979 Oulun Kärppiä Suomen sarjassa, I-divisioonassa ja jääkiekon SM-liigassa. SM-liigassa Vartiainen pelasi 69 ottelua, joissa hän teki 13 maalia ja antoi 14 maalisyöttöä. Kärppiä hän edusti urallaan yhteensä 186 ottelun verran.

## Lähteet
Aleksandr Bološev

**Aleksandr Aleksandrovitš Bološev** (, 12. maaliskuuta 1947 Elektrogorsk, Venäjän SFNT – 16. heinäkuuta 2010 Volgograd, Venäjä) oli Neuvostoliittoa edustanut koripalloilija.

Bološev voitti Neuvostoliiton joukkueessa olympiakultaa Münchenissä 1972, maailmanmestaruuden vuonna 1974 ja MM-hopeaa vuonna 1978 sekä EM-kilpailuista kultaa vuosina 1969 ja 1971, hopeaa vuonna 1975 ja pronssia vuonna 1973.

## Lähteet
* Aleksandr Boloshev Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Jorma Torkkeli

**Jorma Torkkeli** (1. maaliskuuta 1954 Oulu) on suomalainen jääkiekkoilija. 

Torkkeli on Oulun Kärppien kasvatti ja edustikin seuraa koko ikänsä. Ensimmäiset miesten ottelunsa Torkkeli pelasi Kärpissä kaudella 1974–1975 I-divisioonassa. Seuraavalla kaudella, 1975–1976, Torkkeli oli joukkueensa neljänneksi paras pistemies. Kausi 1976–1977 kului vielä I-divisioonassa. Torkkeli pelasi I-divisioonassa yhteensä 98 ottelua ja teki niissä 67 tehopistettä.

Kärpät nousi jääkiekon SM-liigaan kaudeksi . Torkkeli oli Kärppien mukana kuusi kautta liigassa, voittaen kaudella  pronssia ja Kärppien ensimmäisen Suomen mestaruuden kaudella . SM-liigassa Torkkeli pelasi 170 ottelua ja teki niissä 65 tehopistettä. Pudotuspelejä Torkkeli pelasi 21 ja oli kaudella  liigakarsinnoissa pitämässä Kärppiä SM-liigassa.

## Lähteet
Nikita Zlobin

**Nikita Sergejevitš Zlobin** (ru. Никита Сергеевич Злобин, s. 4. huhtikuuta 1996 Moskova) on venäläinen moottoriurheilija. Hänen isänsä Sergei Zlobin on myös moottoriurheilija. 

Zlobin aloitti uransa Karting-sarjoista. Vuonna 2011 Zlobin aloitti kilpauransa MegaFon MitJet Cup -sarjassa sijoittuen neljänneksi. Vuonna 2012 Zlobin piti välivuoden kilpaurastaan. Vuonna 2013 Zlobin kilpaili Saksan Formula 3 -sarjassa jossa hän ajoi vain yhdeksän kilpailua saavuttaen kolme pistettä. Samana vuonna hän ajoi Formula Renault Alps -sarjassa saavuttamatta pisteitä. Vuonna 2014 Zlobin jatkoi Saksan F3 -sarjassa sijoittuen sarjan kahdeksanneksi. Hän ajoi samana vuonna myös Britannian Formula 3 ja International GT Open -sarjoissa. Vuonna 2015 Zlobin kilpaili Auto GP -sarjassa. Samana vuonna hän debytoi Formula Renault 3.5 -sarjassa. Hän ajoi neljä kilpailua mutta ei saavuttanut yhtään pistettä.

## Lähteet
Palokuja

**Palokuja** on tonttien perällä yleensä korttelin läpi kulkeva lehtipuuvyöhyke, jonka tarkoituksena on estää tulipalojen leviämistä. 

## Palokujat suomalaisissa asemakaavoissa
Palokujia sijoitti Suomessa 1800-luvulla ruutukaavoihin ainakin Carl Ludvig Engel. Palokujat olivat yksi paloturvallisuusjärjestelyistä, jotka hän sijoitti vuonna 1828 laatimaansa Turun palon jälkeiseen Turun asemakaavaan. Asemakaava määräsi, että rakennuksia sai sijoittaa tontin laidoista vain kolmelle sivulle, neljännelle oli istutettava lehtipuita. Engel sijoitti palokujia myös uusien kaupunkien asemakaavoihin (ainakin Jyväskylän ja Mikkelin asemakaavoihin).

Palokujien lisäksi joihinkin kaupunkeihin on jätetty palokatuja ja puistikoita estemään tulipalojen leviämistä. Esimerkiksi Vaasan Keskuspuistikot ja palokadut periytyvät lääninarkkitehti C.A. Setterbergin vuoden 1855 asemakaavasta.

## Lähteet
Jouni Tilli

**Jouni Tilli** (s. 1979 Jyväskylä) on suomalainen valtiotieteilijä. Hän toimii Pyhäjärven kunnan hyvinvointijohtajana. Aiemmin Tilli työskenteli tutkijana Jyväskylän yliopistossa.

Tilli valmistui ylioppilaaksi Reisjärven lukiosta vuonna 1998 ja yhteiskuntatieteiden maisteriksi Jyväskylän yliopistosta vuonna 2007 pääaineenaan valtio-oppi. Hän väitteli yhteiskuntatieteiden tohtoriksi Jyväskylän yliopistossa vuonna 2012. Väitöskirja valittiin samana vuonna yliopiston parhaaksi.

Tilli on tutkinut muun muassa uskonnon ja politiikan suhdetta, sotiin liittyvää historiapolitiikkaa ja uskonnollista retoriikkaa. Hänen kirjansa *Suomen pyhä sota: papit jatkosodan julistajina* valittiin vuoden 2014 kristilliseksi kirjaksi.

## Teokset
* 
* 
* 

## Lähteet

## Aiheesta muualla
* Stammeier, Jenni: Suomen papit jatkosodan propagandisteina Yle.fi. 5.9.2014.
* Tillin kirjoituksia Politiikasta.fi-sivustolla
Vasili Iljin

**Vаsili Petrovitš Iljin** (, 8. tammikuuta 1949 Revonnenä, Venäjän SFNT – 21. syyskuuta 2015) oli Neuvostoliittoa edustanut käsipalloilija.

Iljin voitti Neuvostoliiton maajoukkueessa olympiakultaa Montréalissa 1976. Hän kilpaili myös Münchenin kesäolympialaisissa 1972, missä Neuvostoliitto sijoittui viidenneksi. Iljin kuoli 66-vuotiaana 21. syyskuuta 2015 sairastettuaan pitkään.

## Lähteet
* 

### Viitteet

## Aiheesta muualla
*
Vasikanjuottaja

**Vasikanjuottaja** on kuvanveistäjä Aukusti Veuron veistos vuosilta 1940–1954. Se sijaitsee Hämeenlinnan taidemuseon edessä. Se on ensimmäinen Hämeenlinnan kaupungin tilaama julkinen veistos.

Veuro oli tehnyt kipsisen luonnoksen, jonka perusteella työ tilattiin. Se valettiin pronssiin ja paljastettiin marraskuussa 1954. Teoksen aihe on peräisin maaseudun arkisista töistä ja kunnioittaa maaseudun naisten työtä karjanhoidon parissa.

Teos oli Veuron viimeinen työ. Taidemuseon esittelyn mukaan "Veuro on elävästi ja taitavasti yhdistänyt ihmisen ja eläimen suhteen veistokselliseksi kokonaisuudeksi".

## Lähteet
HMS Arcturus (J283)

**HMS Arcturus** (viirinumero J283) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston *USS AM326*, joka luovutettiin Britannian kuninkaalliselle laivastolle lend lease -sopimuksen nojalla.

## Valmistus

Alus tilattiin Yhdysvaltain laivastolle nimellä *USS AM326* Torontosta Kanadasta, missä köli laskettiin 21. helmikuuta 1942. Alus laskettiin vesille 31. elokuuta ja valmistui 23. lokakuuta 1943.

## Palvelus
Alus palautettiin 1946 Yhdysvaltain laivastolle, joka myi sen 1947 Kreikalle. Alus liitettiin Kreikan laivastoon nimellä *Pirpolitis*. Alus tuhoutui 1984 maalilaivana Kreetalla.

## Lähteet
*
*

### Viitteet
HMS Clinton (J286)

**HMS Clinton** (viirinumero J286) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston *USS AM328*, joka luovutettiin Britannian kuninkaalliselle laivastolle lend lease -sopimuksen nojalla.

## Valmistus

Alus tilattiin Yhdysvaltain laivastolle nimellä *USS AM328* Torontosta Kanadasta Toronto Ship Building Companylta, missä köli laskettiin 7. huhtikuuta 1942. Alus laskettiin vesille 5. lokakuuta ja valmistui 25. elokuuta 1943.

## Palvelus
Alus palautettiin 1946 Yhdysvaltain laivastolle ja romutettiin seuraavana vuonna.

## Lähteet
*
*

### Viitteet
Nawazuddin Siddiqui

**Nawazuddin Siddiqui** (s. 19. toukokuuta 1974 Budhana, Uttar Pradesh, Intia) on intialainen näyttelijä, joka työskentelee pääasiassa hindinkielisissä elokuvissa. Hän voitti National Film Awards -erikoispalkinnon työstään neljässä menestyselokuvassa vuonna 2012.

## Yksityiselämä
Siddiqui on ollut naimisissa kaksi kertaa. Hänen toinen vaimonsa Aaliya Siddiqui (oik. Anjana Kishor Pandey) ilmoitti hakevansa avioeroa vuonna 2020. Heillä on kaksi lasta, tytär ja poika. Siddiqui on uskonnoltaan muslimi.

## Filmografia

## Televisio

## Palkinnot
* Asia-Pacific Film Festival
** 2013: Paras miessivuosa – *[[The Lunchbox]]*

* Asian Film Awards
** 2012: Paras miessivuosa – **'

* [[Filmfare Awards]]
** 2013: Paras miessivuosa – ''[[The Lunchbox]]''

* [[International Indian Film Academy Awards]]
** 2018: Paras miessivuosa – ''[[Mom (elokuva)|Mom]]''

* [[National Film Awards]]
** 2012: Erikoispalkinto raadilta – ''[[Dekh Indian Circus]]'', ''[[Gangs of Wasseypur]]'', ''[[Kahaani]]'', **'

* New York Indian Film Festival
** 2012: Paras miespääosa – *[[Dekh Indian Circus]]*

* Screen Awards
** 2012: Paras miessivuosa – **

## Lähteet

## Aiheesta muualla

* 
* 
*